*****

ΚΑΝΟΝΙΣΜΟΣ (ΕΟΚ) αριθ. 2659/81 ΤΗΣ ΕΠΙΤΡΟΠΗΣ

της 11ης Σεπτεμβρίου 1981

περί αποκαταστάσεως της εφαρμογής των δασμών για τις ράβδους εκ σιδήρου ή χάλυβος των διακρίσεων 73.10 Β, Γ και Δ Ι β), ΙΙ του Κοινού Δασμολογίου καταγωγής Ρουμανίας, δικαιούχων των προβλεπομένων από τον κανονισμό (ΕΟΚ) αριθ. 3322/80 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 3322/80 του Συμβουλίου της 16ης Δεκεμβρίου 1980 περί καθορισμού πολυετούς σχεδίου γενικευμένων δασμολογικών προτιμήσεων και της εφαρμογής του κατά το έτος 1981 επί ορισμένων βιομηχανικών προϊόντων καταγωγής υπό ανάπτυξη χωρών (1), και ιδίως το άρθρο 12,

τον κανονισμό (ΕΟΚ, Ευρατόμ) αριθ. 3308/80 του Συμβουλίου της 16ης Δεκεμβρίου 1980 περί αντικαταστάσεως, στις κοινοτικές πράξεις, της ευρωπαϊκής λογιστικής μονάδας με την ECU (2),

Εκτιμώντας:

ότι, δυνάμει του άρθρου 1 του εν λόγω κανονισμού, τα προϊόντα του παραρτήματος Β, καταγωγής χωρών και εδαφών που αναφέρονται στο παράρτημα Γ, απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική επίβλεψη η οποία στηρίζεται στην προβλεπόμενη στο άρθρο 12 βάση αναφοράς·

ότι, σύμφωνα με το εν λόγω άρθρο 12, όταν η αύξηση των εισαγωγών υπό προτημισιακό καθεστώς των προϊόντων αυτών, καταγωγής μιας ή περισσοτέρων δικαιούχων χωρών, προκαλεί ή δύναται να προκαλέσει οικονομικές δυσχέρειες στην Κοινότητα ή σε κοινοτική περιοχή, η Επιτροπή δύναται, με δική της πρωτοβουλία ή κατόπιν αιτήσεως Κράτους μέλους, να προβαίνει στην αποκατάσταση των εισαγωγικών δασμών για τα εν λόγω προϊόντα ·

ότι για τις ράβδους εκ σιδήρου ή χάλυβος των διακρίσεων 73.10 Β, Γ και Δ Ι β), ΙΙ του Κοινού Δασμολογίου, και σύμφωνα με τους πραγματοποιήθεντες βάσει των διατάξεων του εν λόγω άρθρου 12 υπολογισμούς, η βάση αναφοράς διαμορφώνεται σε ύψος 924 000 ECU· ότι, κατά την ημερομηνία της 26ης Αυγούστου 1981, οι εισαγωγές των προϊόντων αυτών, καταγωγής Ρουμανίας, στην Κοινότητα ανέρχονται δια συμψηφισμού στο ύψος της βάσεως αναφοράς· ότι η διατήρηση του προτιμησιακού καθεστώτος προκαλεί ή δύναται να προκαλέσει οικονομικές δυσχέρειες στην Κοινότητα ή σε κοινοτική περιοχή· ότι η Γερμανία ζητά την αποκατάσταση της εφαρμογής των τελωνειακών δασμών· ότι, κατά τη λήξη, σύμφωνα με την παράγραφο 2 του προαναφερθέντος άρθρου 12, της δεκαημέρου προθεσμίας, το Κράτος μέλος αυτό επιβεβαιώνει την αίτησή του· ότι κρίνεται, ως εκ τούτου, σκόπιμο να αποκαθίστανται οι τελωνειακοί δασμοί για τα εν λόγω προϊόντα έναντι της Ρουμανίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 18 Σεπτεμβρίου 1981 η ανασταλείσα, δυνάμει του κανονισμού (ΕΟΚ) αριθ. 3322/80 του Συμβουλίου, εφαρμογή τελωνειακών δασμών αποκαθίσταται κατά την εισαγωγή των παρακάτω προϊόντων, καταγωγής Ρουμανίας στην Κοινότητα:

1.2 // // // Κλάση του Κοινού

Δασμολογίου

// Περιγραφή εμπορευμάτων

// // // 73.10

// Ράβδοι εκ σιδήρου ή χάλυβος, ελασματοποιηθείσαι ή εφελκυσθείσαι εν θερμώ ή σφυρηλατηθείσαι (συμπεριλαμβανομένου και του χρονδοσύρματος). Ράβδοι εκ σιδήρου ή χάλυβος ληφθείσαι ή αποπερατωθείσαι εν ψυχρώ. Ράβδοι κοίλαι εκ χάλυβος δια γεωτρήσεις:

Β. Απλώς σφυρηλατηθείσαι

Γ. Απλώς ληφθείσαι ή αποπερατωθείσαι εν ψυχρώ

Δ. Επεστρωμέναι δι' ετέρου μετάλλου ή επεξειργασμέναι κατ' επιφάνειαν (εστιλβωμέναι, επενδεδυμέναι, κλπ.):

Ι. Απλώς επεστρωμέναι δι' ετέρου μετάλλου:

β) Ληφθείσαι ή αποπερατωθείσαι εν ψυχρώ

ΙΙ. Έτεραι // //

Άρθρο 2

Ο παρών κανονισμός αρχίζει να ισχύει την τρίτη ημέρα που ακολουθεί εκείνη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 11 Σεπτεμβρίου 1981.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 354 της 29. 12. 1980, σ. 114.

(2) ΕΕ αριθ. L 345 της 20. 12. 1980, σ. 1.